ing tiyang durjana, batên kantênan tiyangipun durjana, wontên siti dhusun ing Karandhon. Ing tembe wingking mênawi angsal titik kantênan kapanggih tiyangipun durjana, ingkang nganiaya amêjahi dhatêng Sêngkèk Tio Èk wau, atas dipun suwun ing adil pariksanipun ing parentah agêng, kônca prapat mônca gangsal sadaya, inggih sami anaidi anampèni ing pisaidipun upas Ki Kêrtasêmita wau, akalihan kawula inggih animbangi ambucal pisaid. Kados dèntên pisaidipun Ki Kêrtasêmita upas. Jisim wau lajêng kapêtak, wontên siti panggenan pambegalan wau, namung punika atur kawula.